དེང་གི་ཆར་གཞིས་ལུས་བོད་མིའི་དཀའ་སྡུག་སེལ་ཕྱིར་བཙན་བྱོལ་ནང་གཞུང་དང་མི་མང་།བཀའ་ཤག་དང་སྤྱི་འཐུས།ཚོགས་པ་དང་མི་སྒེར།གྲོང་པ་དང་དགོན་པ།སློབ་མ་དང་ཚོང་པ་སོགས་ཡོངས་རྫོགས་མཉམ་ལངས་བྱེད་བཞིན་པ་མ་གཏོགས།ལྟ་བ་དང་ལངས་ཕྱོགས་བཤད་ནས་ལས་འགུལ་སྤེལ་མཁན་མེད།ལྷག་པར་དུ་གཞོན་ལྷན་གྱི་སྔར་གྱི་ལས་འགུལ་སྐད་གྲགས་ཅན་དེ་ཚོ་ཡང་གཞོན་ལྷན་གྱི་ལྟ་བ་དང་ལངས་ཕྱོགས་བཤད་ནས་སྤེལ་མེད།འོན་ཀྱང་གོང་གསལ་བསྒྲགས་དེས་ལྟ་བ་དང་ལངས་ཕྱོགས་ཀྱི་ཕྱོགས་བཟུང་སོང་སྙམ།བཙན་བྱོལ་བོད་མིའི་དམ་ཚིག་རིས་སུ་གཅོད་རྒྱུ་དང་།ཕྱི་སྡོད་གངས་ཅན་པའི་འཐབ་རྩོད་ཀྱི་གོང་བུ་གཏོར་བཤིག་ཏུ་གཏོང་རྒྱུ།སྤྱི་ཚོགས་ནང་གླེང་རྙོག་བཟོ་རྒྱུ་དེ་ནམ་ཡང་རླབས་ཆེན་གྱི་ཚོགས་པ་འདིའི་བསྒྲུབ་བྱ་ཡིན་མི་སྲིད།